MAJOR รายได้ขาย-บริการพุ่ง ดันงบ Q1 พลิกกำไร 24 ลบ.
MAJOR ไตรมาส 1/65 พลิกกำไร 24 ลบ. จากปีก่อนขาดทุน 119.98 ลบ. รับรายได้ขายและบริการเพิ่ม หลังลูกค้าคลายกังวลโควิด-19 ระบาด หนังทำเงินเข้าฉายต่อเนื่อง
MAJOR รายได้ขายและบริการเพิ่ม ดันงบไตรมาส 1/65 พลิกกำไร 24 ลบ. จากปีก่อนขาดทุน 119.98 ลบ.
12 พ.ค. 2565

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

สำหรับไตรมาส 1/2565 บริษัทฯ มีรายได้จากการขายและบริการ เท่ากับ 1,129 ล้านบาท เปรียบเทียบกับงวดเดียวกันของปีก่อนซึ่งเท่ากับ 853 ล้านบาท เพิ่มขึ้น 275 ล้านบาท คิดเป็น 32% สาเหตุหลักมาจากความมั่นใจของผู้บริโภคต่อมาตรการการป้องกันการแพร่ระบาดของไวรัสโควิด-19 และภาพยนตร์ที่ได้รับความนิยม อาทิ เช่น ภาพยนตร์ต่างประเทศเรื่อง Spider-Man No Way Home,The Batman และภาพยนตร์ไทยเรื่อง One for the road วันสุดท้ายก่อนบายเธอ, พี่นาค 3 และ 4 Kings เป็นต้น ประกอบกับการเพิ่มช่องทางต่างๆ ในการจัดจำหน่ายป๊อปคอร์นและเครื่องดื่มนอกเหนือจากการจําหน่าย ณ บริเวณโรงภาพยนตร์ และได้รับการตอบรับจากผู้บริโภคเป็นอย่างดี